બીએમડબલ્યુ ઇન્ડિયા પોતાની નવી જનરેશન એક્સ3 એસયુવીને લોન્ચ કરવા જઇ રહી છે. બીએમડબલ્યુની આ કારને 19 એપ્રિલ 2018ના રોજ લોન્ચ કરવામાં આવશે. નવા મોડલમાં વધારે મોટા ગ્રિલ, નવા બમ્પર સાથે મોટી એર ઇન્ટેક અને નવા એલઇડી હેક્સાગન ફોગ લેમ્પ આપવામાં આવ્યા છે. આ કારમાં ફુલ એલઇડી હેડલેમ્પ, નવી એલઇડી 3ડી ટેલલાઇટ્સ અને જેસ્ટર કન્ટ્રોલ સાથે નવું કેબિન પણ છે. ઉપરાંત ન્યૂ iDrive યૂઝર ઇન્ટરફેસ, એપ્પલ કારપ્લે અને એન્ડ્રોઇડ ઓટો જેવા ફીચર્સ સ્ટાન્ડર્ડ છે. તેનું વ્હીલબેઝ 2.2 ઇંચ વધારવામાં આવ્યું છે, જેના કારણે બીજી રોમાં લેગરૂમ વધારે છે. માનવામાં આવી રહ્યું છે કે આ કારની કિંમત 50થી 60 લાખ રૂપિયાની આસપાસ હોઇ શકે છે.